અવધેશ શર્મા કહે છે કે, ૧૬થી ૧૮ વર્ષની ઉંમરમાં ભલે ગમે તેટલા ગંભીર ગુના કરવામાં આવે, પરંતુ તેના બદલામાં કિશોર અપરાધીને થવી જોઈએ એટલી સજા થતી નથી અને આજની પેઢીને અનેક સ્રોતો પાસેથી ખબર પડી જાય છે કે, તે આ સમયગાળા દરમિયાન ગમે તેટલા ગંભીર ગુના કરશે તો પણ આસાનીથી બચી જશે અને આ પ્રકારની ઘટનાને અંજામ આપનાર મોટાભાગના કિસ્સાઓમાં કિશોરે પહેલાં ક્યારેક ને ક્યારેક નાના-મોટા અપરાધને અંજામ આપ્યો જ હોય છે, પરંતુ ત્યારે પરિવાર અને કુટુંબ દ્વારા એ અપરાધને કાં તો નજરઅંદાજ કરી દેવાયો હોય છે કે પછી દબાવી દેવામાં આવ્યો હોય છે, જ્યારે જરૂર હોય છે, તે બાળકનું તે જ સમયે યોગ્ય કાઉન્સિલિંગ નથી થતું, તેથી કમનસીબે મોટાભાગના કિસ્સાઓમાં કાઉન્સેલિંગ થતું નથી, પરિણામે એક દિવસ બાળક એવો અપરાધ કરી બેસે છે જે માફ કરવાને લાયક હોતો નથી.